Ankenes ble utskilt fra Evindnæs (Evenes) kommune 1. januar 1884. Bertheus Normann, som var ordfører i Evenes fra 1882 til 1884, ble valgt til Ankenes' første ordfører. Han ble sittende med vervet sammenhengende frem til utgangen av 1916. Fra 1. januar 1902 til 31. desember 1973 var byen Narvik utskilt som en egen kommune, omgitt av Ankenes. Representanter fra Arbeiderpartiet hadde, med unntak av i krigsårene, ordførervervet siden 1935. Ordfører Ole Andreassen hadde sitt verv frem til sin død, noen måneder før valget i 1967. Edgar Sneve, som var kommunens siste ordfører, ble etter sammenslåingen ordfører i Narvik.